Държавен вестник, бр. 21, 2013 г., стр. 47

БРОЙ  21	
Д Ъ Р Ж А В Е Н  В Е С Т Н И К 	
СТР.  47  
§ 3. Наредбата влиза в сила от датата на 
обнародването є в „Държавен вестник“, с из­
ключение на разпоредбите на чл. 26, ал. 3 – 7, 
които влизат в сила 12 месеца след датата на 
влизане в сила на наредбата.
Министър:
Ивайло Московски
Приложение № 1
към чл. 20, ал. 1
Изисквания относно монтирането на специ­
фични компоненти за използване на втечнен 
нефтен газ (LPG) или сгъстен природен газ 
(CNG) в задвижващата система на превоз­
ното средство
Раздел I
Изисквания към системата за втечнен нефтен 
газ (LPG)
1. Определения
За целите на този раздел се прилагат след­
ните определения:
1.1. „Налягане“ е относителното налягане 
спрямо атмосферното налягане, освен ако не 
е указано друго.
1.2. „Сервизно налягане“ е установеното 
налягане при постоянна температура 15 °С.
1.3. „Изпитвателно налягане“ е налягането, 
на което се подлагат компонентите по време 
на изпитването.
1.4. „Работно налягане“ е максималното 
налягане, за което са проектирани компонен­
тите и на базата на което се определя тяхната 
издръжливост.
1.5. „Експлоатационно налягане“ е наляга­
нето при нормални условия на експлоатация.
1.6. „Максимално експлоатационно наля­
гане“ е максималното налягане на компо­
нент, което може да възникне по време на 
експлоатация.
1.7. „Резервоар“ е всеки съд, използван 
за съхранение на втечнен нефтен газ (LPG). 
Резервоарът може да бъде:
а) стандартен цилиндричен резервоар с 
цилиндрична обвивка, два изпъкнали края, 
полусферични или елипсовидни и с необхо­
димите отвори;
б) специален резервоар: резервоар, различен 
от стандартните цилиндрични резервоари.
1.8. „Изцяло композитен резервоар“ е 
резервоар, направен изцяло от композитни 
материали с неметална обшивка.
1.9. „Принадлежности, монтирани на ре­
зервоара“ е следното оборудване, което може 
да е отделно или комбинирано:
а) спирателен клапан за ниво 80 %;
б) индикатор за ниво;
в) предпазен клапан;
г) дистанционно управляем работен клапан 
с ограничителен клапан;
д) горивна помпа;
е) мултиклапан;
ж) газоизолиращ кожух;
з) куплунг за захранване;
и) възвратен клапан;
й) устройство за освобождаване на наля­
гането.
1.10. „Спирателен клапан за ниво 80 %“ е 
устройство, което ограничава пълненето до 
максимум 80 % от капацитета на резервоара.
1.11. „Индикатор за ниво“ е устройство 
за проследяване на нивото на течността в 
резервоара.
1.12. „Предпазен клапан“ е устройство, 
което ограничава налягането, образувано в 
резервоара.
1.13. „Устройство за освобождаване на 
налягането“ е устройство за защита на резер­
воара от експлозия, в случай на възникване 
на пожар, чрез изпускане на LPG, съдържащ 
се в резервоара.
1.14. „Дистанционно управляем работен 
клапан с ограничителен клапан“ е устройство, 
което позволява пускането и прекъсването на 
захранването с LPG на изпарителя/регула­
тора за налягане. Дистанционно управление 
означава, че работният клапан се управлява 
от електронен блок за управление. Когато 
двигателят на превозното средство не работи, 
клапанът е затворен. Ограничителен клапан е 
устройство, което ограничава притока на LPG.
1.15. „Горивна помпа“ е устройство, което 
осигурява захранването на двигателя с LPG 
в течно състояние чрез увеличаване на на­
лягането от резервоара.
1.16. „Мултиклапан“ е устройство, което се 
състои от част или всички от принадлежно­
стите, посочени в т. 1.10 до 1.13, и куплунга 
за захранване (горивна помпа/задвижващо 
устройство/сензор за ниво на горивото).
1.17. „Газоизолиращ кожух“ е устройство за 
защита на принадлежностите и за отвеждане на 
всеки възможен теч на гориво в атмосферата.
1.18. „Възвратен клапан“ е устройство, което 
позволява притока на LPG в течно състояние 
в една посока и предотвратява притока на 
LPG в течно състояние в противоположната 
посока.
1.19. „Изпарител“ е устройство, предназна­
чено да изпарява LPG от течно в газообразно 
състояние.
1.20. „Регулатор за налягане“ е устройство, 
предназначено да намалява и регулира наля­
гането на LPG.
1.21. „Спирателен клапан“ е устройство за 
спиране притока на LPG.
1.22. „Предпазен клапан на газопровода“ е 
устройство, което предотвратява нарастването 
на налягането в газопровода над предвари­
телно зададена стойност.
1.23. „Впръсквач или впръскващо устрой­
ство на газ или газосмесител“ е устройство, 
което позволява впръскването в двигателя 
на LPG в течно или газообразно състояние.